

**ОУ “ Св. св. Кирил и Методий “ с. Равда общ. Несебър** ул. „ Черноморска „№1 тел.0554 66235 , e-mail ou\_ravda@abv.bg

**УТВЪРЖДАВАМ:…………………..**

ДИРЕКТОР:

/ТАНЯ ПЕТКОВА/

**ПРАВИЛА**

**ЗА РАБОТА В УСЛОВИЯТА НА COVID-19**

**ЗА УЧЕБНАТА 2022/2023 ГОДИНА**

Учебната 2022/2023 година започва присъствено на 15.09.2022 г. За страната не е обявена извънредна епидемична обстановка от COVID-19. Освен да даде образование на децата, да им предостави възможност пълноценно да развият своите способности, да ги възпита и да подкрепи личностното им развитие, ОУ „Св. Св. Кирил и Методий“, с. Равда, общ. Несебър трябва да се погрижи и за опазване на тяхното здраве .

 Чрез настоящите правила, ръководството на училището ще направи всичко възможно за създаването на безрискова среда за учениците и техните близки.

 Препоръчваме на родителите ако детето е със симптоми като: затруднено дишане, кашлица, температура, отпадналост и др. да бъде задържано у дома, като бъде предупреден класният ръководител.

**МЕРКИ ЗА НАМАЛЯВАНЕ НА РИСКОВЕТЕ ОТ ПРЕДАВАНЕ НА ИНФЕКЦИЯТА**

1. Учениците се събират в училищния двор при отстояние на паралелките не по-малко от 1,5 метра.
2. В учебнита сграда се влиза през три входа /1 служебен, 1 за начален етап и 1 за прогимназиален етап/, като класовете влизат по един на отстояние 1,5 метра.
3. При влизането в училище, учениците се отправят към класните стаи, в които имат първи час.
4. Всеки ученик заема определено от учителя за него място в класната стая.
5. В класната стая носенето на предпазни маски не е задължително.
6. Създадена е организация за обучение на паралелките от начален етап на отделен етаж, с изключение на една паралелка.
7. Създадена е организация за еднопосочно придвижване на учениците и учителите в коридорите и по стълбите.
8. Провеждането на учебните часове и ползването на междучасие ще става по следния график:
* Първи и втори клас ще ползват голямо междучасие /25 минути/ след 1- ви час.
* Трети и Четвърти клас ще ползват голямо междучасие /20 минути/ след 2- ри час.
* Учениците от прогимназиален етап ще ползват голямо междучасие /20 минути/ след 3- ти час.

Времето за ползване на междучасие в начален етап и в прогимназиален етап не съвпада.

 През времето на голямо междучасие в начален етап и в прогимназиален етап, учениците ще бъдат под ръководството на учител на обособени за всяка една паралелка места от училищния двор.

1. Излизането на открито през междучасията става по график, утвърден от директора на училището, като на открито могат да бъдат не повече от 4 паралелки на обособени за тях места.
2. Препоръчително е часовете по изкуствата и физическо възпитание и спорт да се провеждат навън, ако метеорологичната обстановка позволява това.
3. Престоят на открито става в присъствието на учител.
4. Всеки учител е длъжен през време на междучасието да осъществи аерация на класната стая чрез отваряне на прозорците.
5. За намаляване на риска от заразяване и спазване на необходимата дистанция се въвежда дежурство на учители на входовете, на двора и по коридорите.
6. Закуските на учениците от начален етап се предават на класните ръководители, които следва да ги раздадат на учениците.
7. При закупуване на закуска от закусвалня, ученикът незабавно се връща двора на училището или в класната си стая и закусва на обособеното място.
8. Комуникацията с родителите ще се осъществява при строг пропусквателен режим от страна на служител от „Звено за самоохрана”- общ. Несебър или дежурен учител. Влизането на родителя или посетители в училищната сграда става след записване в дневника на служител от „Звено за самоохрана”- общ. Несебър и уведомяване на лицето от персонала, което ще бъде посетено.
9. Събиране на големи групи от родители в училищната сграда не е разрешено. Срещи на родителите с класните ръководители ще се провеждат онлайн, чрез телефонно обаждане, а при необходимост от пряка комуникация, се спазват изискванията за физическа дистанция от 1,5 м.
10. Събирания на обществените съвети, ученически съвети, общи събрания и педагогически съвети в електронна среда, а при нужда от пряка комуникация, събиранията се провеждат при спазване на физическа дистанция от 1,5 м.1 проветряване на помещението и дезинфекция на повърхности.

 **ДЕЗИНФЕКЦИЯ НА ПОВЪРХНОСТИТЕ**

1. Дезинфекция на повърхностите се извършва двуразово, след приключване на всяка смяна. Дезинфекцират се всички работни повърхности, подове в училища, бюра, чинове, маси, дръжки на врати, прозорци, ключове за осветление, бутони на асансьори, парапети, уреди, екрани, тоалетни чинии, мивки, кранове и др.
2. По време на всеки учебен час хигиенистите почистват и дезинфекцират коридорите и санитарните помещения.
3. Учителската стая следва да се проветрява по време на всеки час, за най- малко 5 мин. и да се дизенфикцира най- малко 2 пъти дневно.
4. Галина Тонева- медицинко лице, следва да запознае хигиенистите с хигиенните и дезинфекционните дейности и инструкциите за начина на ползване на съответните биоциди, вкл. и правилното приготвяне на дезинфекционните разтвори, за биоцидите, които не са готови за употреба, съгласно издадените от МЗ разрешения съвместно с медицинското лице в училището.
5. Всички санитарни помещения следва да бъдат снабдени с топла вода, сапун, дезинфектант, еднократни кърпи и тоалетна хартия.
6. Графика на дезинфекция и лицата, които отговарят за нея, се изготвя от Галина Тонева- медицинко лице и се утвърждава от директора на училището. Снабдяването на санитарните помещения със сапун, дезинфектант, еднократни кърпи и тоалетна хартия се осъществява от Янка Георгиева- домакин.
7. След всяко занимание на открито класният ръководител или учителят, който е осъществил заниманието следва да проконтролира всички ученици да измият ръцете си със сапун и да се дезинфекцират.

**ВЪЗПИТАТЕЛНИ МЕРКИ ЗА ПРЕВЕНЦИЯ ОТ COVID-19**

1. Провеждане на периодични разговори/беседи в рамките на 5-10 минути, съобразени с възрастовите особености на учениците, за правилата, личната отговорност и живота на всеки един от нас в условията на епидемия от COVID-19. Разговорът има за цел най-вече да напомни на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите.
2. Постоянно напомняне на учениците да докосват по-малко предмети в класната стая и в останалите помещения, както и да не споделят храни и напитки.
3. Даване на личен пример на учениците от педагогическите специалисти.
4. Поставяне на видно място – в коридори,класни стаи,тоалетни и др. общи помещения на информационни материали (плакати) за правилна хигиена на ръцете, спазване на физическа дистанция, респираторен етикет.

**ПРАВИЛА ЗА ПОВЕДЕНИЕ ПРИ СЪМНЕНИЕ ИЛИ СЛУЧАЙ НА COVID-19 В УЧИЛИЩЕТО**

**ПОДГОТВИТЕЛНИ МЕРКИ**

1. Медицинското лице предлага обособяване на място за изолиране на ученик или лице с грипоподобни симптоми.
2. В началото на всяка смяна медицинското лице обхожда класовете в училището и събира обратна информация от учителите за наличие на ученици с грипоподобни симптоми.
3. Медицинското лице организира разяснителна кампания и обучение на педагогическите и непедагогическите специалисти да разпознават симптомите на COVID-19, за да може по- бързо да се определят потенциалните заболели.
4. Информиране на родителите за прилаганите здравни протоколи и за начина на уведомяването им при възникване на съмнение за случай на COVID-19, както и за последващите мерки.

**Задължителните здравни протоколи за поведение при съмнение или случай на**

**COVID-19 в училището:**

**А.** При наличие на един или повече симптоми при ученик (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.):

**Първоначално поведение**

• Ученикът се изолира незабавно в предназначено за такъв случай помещение, докато не се прибере у дома.

• На ученика се поставя маска, съобразена с възрастта му.

• Незабавно се осъществява връзка с родителите/настойниците и се изисква да вземат ученика, като се съобразяват с необходимите превантивни мерки (носене на маски за лице, използване на личен транспорт при възможност).

• На родителите/настойниците се припомнят процедурите, които трябва да следват – да се избягва физически контакт и да се консултират със семейния лекар на ученика (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за нов коронавирус.

• След като ученикът напусне помещението, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция под ръководството на Галина Тонева- мед. лице.

• Стриктно се спазват превантивните и ограничителните мерки.

• Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо.

**В случай на положителен резултат за COVID-19 по метода PCR на ученик**

* Родителите информират директора на училището, който трябва незабавно да се свърже със съответната РЗИ и да ѝ предостави списък с учениците и учителите, които са били в контакт с ученика в съответствие с указанията на РЗИ.
* Мерките може да включват затваряне на една или няколко паралелки/клас или на цялото училище.
* Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация.
* Училищата работят с предприети предпазни мерки съгласно Насоките на МОН и МЗ за намаляване на рисковете от предаване на инфекцията.

**ВЪЗМОЖНОСТИ ЗА ОБУЧЕНИЕ НА УЧЕНИЦИТЕ С ВИСОК РИСК ОТ ЗАРАЗЯВАНЕ С COVID-19**

 Преминаване към ОЕСР за отделен ученик в условията на извънредна епидемична обстановка се допуска в съответствие с **чл. 12, ал. 2 от ЗПУО (чл. 115а, ал. 3 от ЗПУО; чл. 40а, ал. 3 от Наредба № 10 от 2016 г. за организация на дейностите в училищното образование).**

 Формите на обучение на учениците в задължителна училищна възраст се избират от родителите, а при извънредни обстоятелства - Екипа за подкрепа на личностното развитие, след получено съгласие от родител. В условията на пандемична обстановка съществуват определени рискове за ученици със хронични заболявания. Нуждата от съхраняване на тяхното здраве изисква промяна в начина им на обучение.

 С цел да гарантираме правото на достъп до образование обучението на такива ученици е възможно образованието да се осъществява в алтернативни форми - самостоятелна, индивидуална или дистанционна форма на обучение.

 За всяка от формите нормативната уредба поставя още и допълнителни условия, като за дистанционната форма на обучение ученикът трябва да се обучава в 5. – 7. клас.

 Учениците от 1. - 4. клас освен в дневна форма може да се обучават в самостоятелна или в индивидуална форма само по изключение, когато по здравословни причини детето се лекува в чужбина.

 В случаите, когато ученик се обучава в самостоятелна форма, е необходимо родителите да осигурят необходимите условия за самоподготовката му. Присъствието му в училище е необходимо за полагане на съответните изпити за срочна или годишна оценка. Училището е в състояние да предложи консултации с учителите в дигитална или в присъствена среда.

 С учениците, които се обучават в индивидуална форма, учителите работят в индивидуални учебни часове в училище или вкъщи, Очаква се нормативната уредба да предвиди част от тези часове да се осъществява от разстояние в електронна среда. Обратната връзка за напредъка на учениците се отразява под формата на текущо оценяване или чрез полагане на изпити за срочна/годишна оценка. Допълнително и на учениците, записани в индивидуална форма на обучение, училището предоставя при необходимост консултации и обща подкрепа.

 При необходимост, обучението в дистанционна форма се осъществява с помощта на информационните и комуникационните технологии чрез синхронни учебни часове. За целта всеки ученик следва да разполага с интернет и с устройство, позволяващо му активно участие във виртуалната класна стая. Обучението се отразява чрез вписване на отсъствия и текущи оценки в електронен дневник в училището, което осъществява дистанционното обучение, като достъп за четене на информацията от електронния дневник има и директорът на училището, в което е записан съответният ученик.

**ПОДДЪРЖАНЕ НА ДОБЪР ПСИХОКЛИМАТ И НАМАЛЯВАНЕ СИТУАЦИИТЕ НА НАПРЕЖЕНИЕ, СТРЕС И ДЕЗИНФОРМАЦИЯ**

 Отчитайки трудната ситуация във връзка с разпространението на COVID-19, която може да доведе в отделни случаи до карантиниране на една или повече паралелки, училището може да предостави съпътстваща обща подкрепа в хода на учебната година под формата на консултации и допълнително обучение по отделни учебни предмети.

 Консултациите и допълнителното обучение за преодоляване на образователни дефицити, в зависимост от конкретния случай, класа, техническите и технологичните възможности, ще може да се осъществяват присъствено и/или в електронна среда от дистанция, като се използват възможностите на проекта “Подкрепа за успех” по ОП НОИР.

 Училището изготвя график за онлайн или присъствени индивидуални консултации на ученици, които поради здравословни причини не са в състояние да посещават редовни учебни занятия.

 На всички тези ученици следва да се оказва и психологическа подкрепа, в т.ч. и от разстояние в електронна среда.

 В настоящата ситуация на пандемия е особено необходимо да разполагаме с достоверна информация, да не се поддаваме на паника, а да подпомагаме родителите и децата чрез разясняване на начините за превенция от COVID-19, чрез системни напомняния за поддържане на лична хигиена и дезинфекция.

 Психолог/педагогически съветник трябва да проведат срещи с колектива, на които спокойно да бъдат обсъдени всички протоколи, които ще бъдат прилагани, като всеки трябва да осъзнава необходимостта от тяхното прилагане.

 За да се осигури здравословен психоклимат е необходимо да се проведат информационни кампании както следва:

* В началото на учебната година - за създадената организацията, предприетите мерки и за правилата, които следва да се спазват в училището.
* Регулярно – веднъж седмично, за епидемичната ситуация в училището, от медицинското лице.
* Извънредно - при наличие на болен ученик, учител или служител или промяна в някоя от мерките и правилата в училището.

 Родителите и учителите трябва да демонстрират чрез своето поведение осъзнатата необходимост от спазването на всяко правило и при необходимост да го разясняват на учениците. Така чрез техния личен пример учениците много по-лесно ще възприемат правилата и това ще снеме напрежението от непрекъснатото им повтаряне.

 Добрата информираност и ясната осъзнатост за необходимостта от спазването на правилата, въведени в училището, са най-добрата основа за изграждане на добър психоклимат, намаляване на напрежението и стреса за колектива и за семействата. Не бива да се допуска насаждането на непрекъснат страх, а по-скоро увереност, че спазването на правилата е важно за намаляване на рисковете и личната отговорност на всеки е ключов фактор за недопускане на разпространението на вируса.

 Предоставянето на подвеждаща или на непотвърдена информация на ученици и родители от страна на учителите крие сериозни рискове от създаване на излишно напрежение. Ето защо учителите, както и медицинското лице трябва да използват само надеждни източници на информация, като Световната здравна организация и Министерството на здравеопазването.

 По отношение на намаляването на напрежението и стреса би могло да се използват възможности в часовете по изкуства и по физическо възпитание и спорт, както и чрез провеждането на часове по други учебни предмети на открито и др. по решение на съответния учител.

 Необходимо е всеки класен ръководител да събере от родителите или по служебен път актуална здравна информация за всяко дете.

|  |
| --- |
| **ПРЕМИНАВАНЕ ОТ ОРЕС КЪМ ПРИСЪСТВЕНО ОБУЧЕНИЕ** |

 При преминаването от ОРЕС към присъствено обучение, от изключителна важност е да се направи:

* Анализ на учениците, при които се забелязва намаляване на успеха;
* Да се установят дефицитите в усвоеното учебно съдържание, но без да се допуска претоварване на учениците;
* Да се преценят необходимостта и възможностите за осигуряване на обща и допълнителна подкрепа;
* Да се използват всички възможности на нормативната уредба, с цел преодоляване на последствията от продължителната социална изолация;
* Да се провеждат часове на открито.

 Настоящите правила са изработени въз основа на Заповед № РД-01-435/09.09.2022 г. на МЗ Важно е правилата да се спазват с оглед на опазване на здравето на децата, както и здравето на служителите в ОУ „Св. Св. Кирил и Методий“, с. Равда, общ. Несебър.

 Контрола по изпълнение на набелязаните мерки за превенция от COVID-19 се осъществява от Марина Янкова - ЗДУД.

 При констатирани нарушения на правилата ресорния отговорник задължително докладва чрез констативен протокол на директора.

****

**ОУ “Св.Св. Кирил и Методий “,с. Равда, общ. Несебър** ул.“Черноморска “№1 ou\_ravda@abv.bg

УТВЪРЖДАВАМ:

Таня Петкова

Директор………………….

**ИНСТРУКТАЖ**

**НА УЧЕНИЦИТЕ ВЪВ ВРЪЗКА С ОРГАНИЗИРАНЕТО И ПРОВЕЖДАНЕТО НА РАБОТНИЯ ПРОЦЕС В УСЛОВИЯТА НА ПАНДЕМИЯ ОТ COVID-19**

1. Спазване на общите здравни мерки.
2. Носене на лични предпазни средства- маски.
* Носенето на маска в училище от учениците е по желание.
* Маските за учениците се осигуряват от децата, респ. техните родители.
* Защитната маска трябва да покрива изцяло носа и устата;
* Преди поставяне на маската ръцете се измиват с вода и сапун или се обтриват с дезинфектант за ръце;
* защитната маска се сваля, като се хващат връзките и се избягва докосването на предната част;
* След сваляне на маската ръцете се измиват с вода и сапун или се обтриват с дезинфектант за ръце;
* Защитната маска за еднократна употреба се изхвърля веднага след сваляне;
* Защитната маска се сменя с нова веднага щом се навлажни;
1. Учениците са длъжни да спазват необходимата дистанция помежду си при посещение на санитарните помещения (влизат само по двама), по време на междучасията и организирания отдих;
2. Да не споделят общи предмети или храна;
3. Да спазват необходимата дистанция в столовата по време на хранене;
4. При евентуално неразположение да уведомят своевременно учител, медицинското лице или родител (ако неразположението е усетено в домашна среда);
5. Стриктно спазване на лична хигиена.
* Старателно измиване на ръцете:
* когато са видимо замърсени;
* след кихане или кашляне;
* преди, по време и след приготвяне на храна;
* преди хранене;
* след ползване на тоалетна;
* след досег с животни;
* при непосредствена грижа за болен.

Ръцете се мият 20 секунди със сапун.

* При невъзможност за измиване , се използва дезинфектант за ръце с вирусоцидно или частично вирусоцидно действие за обтриване на сухи ръце, като се обръща специално внимание на палците, между пръстите, върховете на пръстите, гърба на дланите;

Ръцете се оставят да изсъхнат след необходимото време за контакт за обработване на кожата, посочено на етикета на дезинфектанта.

****

**ОУ “Св.Св. Кирил и Методий “,с. Равда, общ. Несебър** ул.“Черноморска “№1 ou\_ravda@abv.bg

УТВЪРЖДАВАМ:

Таня Петкова

Директор………………….

**ИНСТРУКТАЖ**

**НА УЧИТЕЛИ И ОБСЛУЖВАЩ ПЕРСОНАЛ**

ВЪВ ВРЪЗКА С ОРГАНИЗИРАНЕТО И ПРОВЕЖДАНЕТО НА РАБОТНИЯ ПРОЦЕС В УСЛОВИЯТА НА ПАНДЕМИЯ ОТ COVID-19

**I .УЧИТЕЛИ**

1. Всички учители в началото на всеки учебен час да напомнят на учениците за стриктно спазване на личната хигиена /да се мият по-често ръцете, да не се разменят храни и напитки, да използват само лични пособия, да се избягва пряк досег помежду си/.
2. Да инструктират учениците за безопасно ползване на дезинфектантите.
3. При поява на неразположение от ученик, същият се изпраща в медицинския кабинет в училище и се уведомяват родителите и личния лекар, за да предприемат мерки за осигуряване на здравни грижи за детето.
4. Стриктно да се прилагат и спазват мерките за намаляване на рисковете от предаване на инфекцията- задължителни и препоръчителни.
5. Спазване на общите здравни мерки.
6. Носене на лични предпазни средства- маски в училище не е задължително:
7. Засилена лична хигиена и условия за това:
* Създаване на навици за миене на ръцете с течен сапун и топла вода след посещение

на тоалетната, преди хранене, след отдих на открито/физическа култура, при кихане

и кашляне.

* Правилно използване на дезинфектант за ръце, който се нанася върху чисти ръце.
* Елиминиране на вредни навици, свързани с докосване на лицето, носа, устата и

очите.

* Определяне от директора на лице, отговорно за организация и спазване на правилата във връзка с епидемията.
* Разпределяне на отговорностите в училищния екип и задълженията на останалия

персонал, в т.ч. и графици за дежурства.

1. Максимално ограничаване на контактите между ученици от различни паралелки при осъществяване на заниманията по интереси.
2. Провеждане на периодични разговори/беседи в рамките на 5-10 минути,

съобразени с възрастовите особености на учениците, за правилата, личната отговорност и живота на всеки един от нас в условията на епидемия от COVID-19.

1. Напомняне на децата да докосват по-малко предмети в класната стая

и в останалите помещения, както и да не споделят храни и напитки.

1. Даване на личен пример на учениците от педагогическите специалисти.
2. Поставяне на видно място – в коридори/класни стаи/столове/тоалетни

информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски.

**III. ОБСЛУЖВАЩ ПЕРСОНАЛ**

1. **Задължения на помощно – обслужващия персонал /хигиенисти/**:
* Стриктно спазване на алгоритъма на дезинфекционните мероприятия на помещенията;
* Ежедневна периодична дезинфекция на критичните точки в училищната сграда: подови покрития, бюра, чинове, дръжки на врати и прозорци, ключове за осветление,парапети, тоалетни, мивки, кранове и много други често докосвани с ръце повърхности;
* При наличие на потвърден случай на коронавирус се извършва почистване и дезинфекция на повърхности, които са били в контакт със заболялото лице, помещението и общите части;
1. **Начин на приложение на дезинфектантите**
* Дезинфектантите могат да бъдат готови за употреба и директно да се нанасят върху повърхностите или такива, от които се приготвят разтвори преди употреба;
* Третират се всички малки повърхности- дръжки,бутони,клавиатури, бюра и др.;
* Препоръчително е използване на дезинфектант под формата на спрей;
* Повърхностите се напръскват със спрея или се обтриват с чиста кърпа, предварително напоена със разтвора за дезинфекция;
* Малките повърхности могат да се обтриват и с дезинфекциращи мокри кърпи, като същите се събират и изхвърлят съгласно указанията на производителя;
* Дезинфектантите, предназначени за големи повърхности могат да се използват под формата на концентрат, от който да се приготви работен разтвор или да е готов за директна употреба.
* Стриктно да се спазват посочените на етикета разходна норма и време на въздействие;
* Стриктно да се спазват специфичните изисквания за проветряване на помещението, последващо забърсване или изплакване на повърхностите с питейна вода, време на достъп на хора до третираните повърхности и др.

**IV. ДОМАКИН В СТОЛОВАТА.**

1. Ежедневно да се дезинфекцират подовете и повърхностите във всички помещения на кухнята и столовата, задължително най-малко два пъти на смяна.
2. Бравите на столовата и кухнята да се дезинфекцират след всяко осъществено хранене /сутрешна закуска и обяд/.
3. Не се допускат в столовата външни лица, учители, родители и др. лица, които не са пряко свързани с дейността на училищния стол. Стриктно спазват разпоредбите и изискванията на РЗИ.
4. Стриктно да следят за спазване на мерките за сигурност от учениците по време на храненията(закуска и обяд)
5. Носене на лични предпазни средства- маски не е задължително.

**V. МЕДИЦИНСКО ЛИЦЕ**

1. Следи за проявени признаци на неразположения у ученици, като същите се настаняват в медицинския кабинет и се уведомят родителите.
2. Инструктира и осъществява контрол над хигиенистите и служителите в училищния стол.
3. Медицинското лице съдейства на обслужващия персонал при поддържане на хигиената в помещенията и спазване на указанията на Министерството на здравеопазването. Взема участие при дезинфекцирането на чиновете и бравите на класните стаи след голямото междучасие.
4. Изисква от родителите информация за здравословното състояние на учениците.
5. Поддържа постоянна връзка с лекуващите лекари на учениците и изисква документ за здравословното им състояние.
6. Да се запознае и да следи за стриктно спазване на насоките за работа в системата на училищното образование през учебната 2022/2023 година в условията на COVID-19.
7. Носене на лични предпазни средства - маски не е задължително.